32001D0660
L 232/23
JURNALUL OFÍCIAL AL UNIUNII EUROPENE
DECIZIA COMISIEI
din 6 august 2001
de actualizare a Deciziei 2000/112/CE privind repartizarea rezervelor de antigen între băncile de antigen
[notificată cu numărul C(2001) 2472]
(Text cu relevanță pentru SEE)
(2001/660/CE)
COMISIA COMUNITĂȚII EUROPENE,
având în vedere Tratatul de instituire a Comunității Europene,
având în vedere Decizia 90/424/CEE a Consiliului din 26 iunie 1990 privind cheltuielile în domeniul sanitar-veterinar (1), astfel cum a fost modificată ultima dată prin Decizia 2001/12/CE a Consiliului (2), în special articolul 14,
având în vedere Decizia 91/666/CEE a Consiliului din 11 decembrie 1991 privind constituirea rezervelor comunitare de vaccinuri împotriva febrei aftoase (3), astfel cum a fost modificată ultima dată prin Decizia 2001/181/CE a Comisiei (4), în special articolul 7,
întrucât:
(1)
În conformitate cu Decizia 91/666/CEE, achiziționarea de antigeni face parte din acțiunea prin care Comunitatea instituie rezerve de vaccin împotriva febrei aftoase.
(2)
Anexa I la Decizia 91/666/CEE detaliază cantitățile și subtipurile de antigeni ai virusului febrei aftoase care se vor depozita în rezervele de antigeni ale Comunității.
(3)
Prin Decizia 93/590/CE a Comisiei (5), astfel cum a fost modificată ultima dată prin Decizia 2000/112/CE (6), s-au făcut demersurile necesare în vederea achiziționării de antigeni A5, A22 și O1 ai virusului febrei aftoase.
(4)
Prin Decizia 97/348/CE a Comisiei (7), astfel cum a fost modificată ultima dată prin Decizia 2000/112/CE, s-au efectuat demersurile necesare în vederea achiziționării de antigeni A22-Irak, C1 și ASIA1 ai virusului febrei aftoase.
(5)
Prin Decizia 2000/77/CE a Comisiei (8) s-au efectuat demersurile necesare în vederea achiziționării unor cantități de antigeni A Iran 96, A Iran 99, A Malaezia 97, SAT 1, SAT 2 (ramura virusului din Africa de est și sud) și SAT 3 ai virusului febrei aftoase.
(6)
Prin Decizia 2000/596/CE a Comisiei (9) s-au făcut demersurile necesare în vederea achiziționării de cantități suplimentare de antigeni A22-Irak, O1-Manisa, ASIA 1-Shamir, A Malaysia 97, SAT 1, SAT 2 (tulpinile virusului din Africa de est și Africa de sud) și SAT 3 ai virusului febrei aftoase.
(7)
Pe baza informațiilor scrise furnizate de contractant privind furnizarea și repartizarea către unitățile autorizate a antigenilor achiziționați prin Decizia 2000/569/CE, este necesară actualizarea anexei la Decizia 2000/112/CE de detaliere a repartizării între băncile de antigen a rezervelor de antigeni stabilite în cadrul acțiunii comunitare privind rezervele de vaccin împotriva virusului febrei aftoase și de modificare a Deciziilor 93/590/CE și 97/348/CE ale Comisiei.
(8)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Anexa la Decizia 2000/112/CE se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 6 august 2001.